પાલનપુરના કમાલપુરા વિસ્તારમાં આવેલા સાત સંચાવાળા વહોરવાસમાં આજની તારીખે આ અલબેલા શાયરનું જૂનું જર્જરીત મકાન ખંડેર હાલતમાં તેમની સ્મૃતિરૃપે જાણે એમના જ શેરની છડી પોકારી રહ્યું છે. ‘અભિયાન’ પાલનપુરમાં લાંબી રઝળપાટ પછી ત્યાં પહોંચ્યુ ત્યારે જબરો આઘાત લાગેલો. કેમ કે, શાયરની પડોશમાં રહેલા લોકોને પણ તેમના વિશે ખ્યાલ નહોતો. વધારે આઘાત તો ત્યારે લાગ્યો જ્યારે તેમના ઘરની પડોશમાં જ રહેતા એક યુવકના મોબાઈલમાં ‘શાંત ઝરૃખે..’ નઝમ ડાઉનલોડ કરેલી મળી આવી છતાં તેને શાયર વિશે જરાય માહિતી નહોતી. જીવનની આ કરુણતા પારખી ગયેલા શાયર કદાચ એટલે જ કહી ગયા હશે,